Here is a page extracted from Wikipedia that may contain CSS, HTML, and a lot of unformatted text.

Title: Bantal biu
Content: Bantal biu inggih punika silih tunggil sanganan ring Bali. Jaja bantal biu mawentuk segitiga tur buntel. Jaja punika malakar saking ketan sané sampun malablab laut kacampuhin antuk tepung baas dados asiki. Sasampun jaja punika lebeng, salanturnyané jaja punika kawungkus antuk busung tur kasarengin antuk biu ring tengahnyané. Sarwa biu sané kadagingin ring tengah jaja punika sakadi biu gedang sabo miwah biu ketip. Sasampunnyané jaja punika kaiket antuk tali sané malakar saking plastik utawi tiing. Raris kakukus malih mangda prasida lebeng tur kaajeng. Jaja bantal biu ketahnyané kaadol ring pasar ri kala semengan. Krama Bali taler nganggén jaja bantal biu ri tatkala makarya banten.

Pustaka 

Jaja Bali
WikiSanganan
Sanganan